Феликс Мөхәммәдов

Феликс Вәли улы Мөхәммәдов (1936 елның 1 феврале, Казан, ССРБ — 2020 елның 2 июле)  — нефть-газ төзелеше өлкәсендә белгеч, ССРБ Дәүләт премиясе лауреаты (1984).

 Тормыш юлы 
Феликс Мөхәммәдов 1936 елның 1 февралендә Казанда туган.

1959 елда «инженер-төзүче» белгечлеге буенча Казан инженер-төзелеш институтын тәмамлаган. ССРБ Башгазы (соңрак — ССРБ Мингазпромы, 1972 елдан — ССРБ Нефтегазстрой составында) «Востокнефтепроводстрой» трестында оста, прораб, өлкән прораб, тармак башлыгы, төзелеш идарәсе башлыгы урынбасары булып эшли. Бохара-Урал, Урта Азия-Үзәк, Ухта-Торжок («Төньяк Балкышы») магистраль газүткәргечләрен төзүдә катнаша.

1972 елдан трестның баш инженеры вазыйфаларын башкаручы, 1973 елдан — идарәче урынбасары, 1976 елдан — трест белән идарә итүче.

1979 елдан көнчыгыш районнарда магистраль торбаүткәргечләр төзү буенча Баш идарә башлыгы (Уфа). Уренгой-Помары-Инжгород трансконтиненталь газүткәргечен тиз арада төзү методларын эшләү һәм гамәлгә керткән өчен техника өлкәсендә ССРБ Дәүләт премиясе лауреаты була.

1986 елдан ССРБ Нефть һәм газ сәнәгате предприятиеләре төзелеше министры урынбасары. Министрлык бетерелгәннән соң (1991 ел) «Нефтегазстрой» концернында (соңрак «Роснефтегазстрой» РАО), нефть-газ комплексы оешмаларында җитәкче вазыйфаларда эшли.

Россия Федерациясенең атказанган төзүчесе (1995 елның 7 сентябре). Кызыл Байрак Хезмәт ордены һәм медальләр белән бүләкләнгән.

СБКФның XXVII съезды делегаты.

2020 елның 2 июлендә вафат була. Троекурово зиратында җирләнгән.

 Сылтамалар 

 Памяти товарища

Төркем:Хезмәт Кызыл Байрагы ордены кавалерлары
Төркем:РФ атказанган төзүчеләре
Төркем:ССРБ дәүләт премиясе лауреатлары
Төркем:2020 елда вафатлар
Төркем:2 июль көнне вафатлар
Төркем:Казанда туганнар
Төркем:Әлифба буенча шәхесләр
Төркем:1936 елда туганнар
Төркем:1 февраль көнне туганнар